Skoleelev (17) druknet på skoletur i Vestfold
Politiet fikk like før klokken 10.30 tirsdag formiddag melding om at en livløs person lå under vann i Trollsvann.- De pårørende er varslet om dødsfallet, sier Reiersen.- Det er tre elever som har badet og svømt. Den ene av elevene fikk problemer og gikk under. Akkurat der er det ganske dypt og uoversiktlig vann, sier Reiersen. Ifølge lensmannen ble det gjort forsøkt i å hente opp den 17 år gamle 10. klassingen uten at det lyktes. Redningsdykkere fra Oslo brannvesen ble fløyet inn med luftambulanse, og dykkerne klarte å få ham opp. Gutten ble hentet opp av vannet klokken 11.18. - Det ble gitt livreddende førstehjelp, og ble fløyet til Ullevål sykehus, sier Reiersen. Gutten ble oppdaget i vannet av en person fra brannvesenet.Trond Wifstad, rådmann i Re kommune, bekrefter at eleven går i 10. klasse på Revetal ungdomsskole.Elevene var ved Trollsvann på en klassetur som skulle vare fra i dag til i morgen, opplyser rådmannen. - Vi er nå opptatt av å ta vare på foreldrene hans, sier Wifstad. Elevene som var med på klasseturen er nå samlet på Revetal ungdomsskole. - De er nå sammen med kriseteamet i kommunen for å bearbeide det som har skjedd, opplyser lensmann Reiesen.
17-åringen som ble funnet livløs i Trollsvann i Andebu tirsdag formiddag døde i ulykken.